Source: https://www.g4media.ro/csm-audiaza-candidatii-la-sefia-marilor-parchete-pe-fondul-controverselor-despre-georgiana-hosu.html
Timestamp: 2020-02-28 01:55:47+00:00

Document:
LIVE: Cei trei candidați la șefia marilor parchete au fost audiați la…
Anchete • 11 Februarie 2020 • Ana Popescu • 1.456 vizualizări • 6 comentarii
Audierile celor trei candidați la șefia marilor parchete s-au încheiat. Membrii CSM urmează să dea un aviz cosultativ celor trei propuneri ale ministrului propus al Justiției, Cătălin Predoiu. După obţinerea avizului CSM, ministrul Justiţiei urmează să înainteze propunerile preşedintelui Klaus Iohannis în vederea numirii noilor şefi ai PG, DNA şi DIICOT.
LIVE Cele mai importante aspecte de la audieri:
Înainte de ședința Consiliului Superior al Magistraturii, ministrul propus al Justiției, Cătălin Predoiu, a declarat că este încrezător în cele trei propuneri:
”Guvernul poate să facă toate demersurile pentru continuarea politicilor publice începute înainte de moţiunea de cenzură. Propunerile au fost făcute înainte de moţiunea de cenzură, pe lângă faptul că, repet, legea nu distinge dacă ministrul trebuie să fie plin sau demis atunci când face propunerile. Eu am făcut deja propunerile, au fost înaintate la CSM, sunt trei candidaţi foarte buni, am încredere în ei.”
A treia audiere, în desfășurare la Consiliul Superior al Magistraturii, este cea a Giorgianei Hosu, candidat pentru conducerea Direcției de Investigare a Infracţiunilor de Criminalitate Organizată şi Terorism. Interviul vine pe fondul unor controverse ca urmare a dezvăluirilor Europa Liberă despre legăturile mamei acesteia cu o firmă offshore care face afaceri din asigurări.
Întrebată despre cazul Caracal, dacă are ceva să își reproșeze, Hosu a spus că procurorii au lucrat eficient. ”Poate că nu am explicat suficient de clar acele lucruri pe care opinia publică le dorea lămurite. Pe de altă parte am făcut fața unei avalanșe de informații din partea avocaților apărării, pe care nu le puteam combate cu absolut nimic, pentru că până la urmă furnizam date din ancheta. Nu știu dacă trebuia să urmărim cumva puterea de a convinge opinia publică că totul se desfășoară cum trebuie. S-a creat o emoție publică îndreptățită, poate că nu am găsit cea mai bună formulă de a comunica, de a face populația să înțeleagă că lucrurile mergeau într-o direcție legală, în care trebuiau să meargă și că DIICOT avea competența. Este foarte greu să combati declarațiile făcute „live” de avocați, nici nu este treaba procurorului să facă asta.” a precizat aceasta.
Despre eventuale măsuri luate în cazul Țăndărei: Cazul a fost finalizat prima oară în anul 2010, în 2011 a fost restituit, iar în 2012 retrimis instanței. Din 2012 până în 2019 a stat pe rolul aceleiași instanțe. Până la pronunțarea deciziei, faptele s-au prescris. O să avem în vedere motivarea instanței, cu privire la rolul activ al procurorului de ședință și o să discutăm în ședința de analiză. Nu cred că în acest moment pot comunica altceva decât că aștept temeiurile instanței. Nu cred că în acest moment cazul Țăndărei este un scandal public. Da, trebuie să avem o reacție promptă, o să avem o reacție promptă, dar dată după o analiză.
Chestionată dacă dezvăluirile din mass media despre membrii familiei vulnerabilizeaza funcția de conducere, Hosu a făcut o pauză înainte să răspundă. ”Cred că e o întrebare legitimă. Mulțumesc. Nu dezvolt un răspuns, în ceea ce îl privește pe soțul meu e un proces în curs. Însă, în calitate de procuror as vrea sa fiți încredințat că nu aș permite niciodată ca un membru al familiei mele sa acționeze altfel decât legal.”
La întrebarea comună legată de ce remedii ar putea avea față de un eventual abuz sau exces al procurorului general sau al CSM, în acordarea sau neacordarea unui aviz pentru punerea în mișcare a urmăririi penale sau trimiterea în judecată, Giorgiana Hosu a declarat că nu crede că procurorul general sau CSM ar abuza de acest lucru. ”Până și ipotetic aș refuza să îmi pun o asemenea problemă. Este în joc viața unui om.” a completat Hosu.
Un alt membru al CSM insistă asupra dezvăluirilor din presă și o întreabă pe Giorgiana Hosu dacă această ”situație delicată” nu o vulnerabilizează în interiorul DIICOT și în relația cu alți parteneri interni sau externi. Aceasta a răspuns: Apreciez că nu mă aflu în nicio situație delicată, eu ca persoană. Cred că tot ce am făcut de-a lungul timpului a fost în limitele legii și ale conduitei impuse acestei profesii. Nu pot să fac comentarii despre proceduri în curs.
Cel de-al doilea procuror audiat este Crin Bologa, propus pentru preluarea conducerii Direcției Naționale Anticorupție.
Operativitatea cauzelor la Direcția Națională Anticorupție este la un nivel foarte scăzut. A crescut mult numărul achitărilor. Aici trebuie făcută o analiză, câte achitări au fost ca urmare a dezincriminării unor fapte.
Întrebat despre revocarea Laurei Codruța Kovesi de la șefia DNA, Bologa a precizat că este de părere că a fost nemotivată. ”Cred că cererea de revocare nu a fost motivată de un control pe management, nu s-a cerut nici la Inspecția Judiciară și nici la Consiliul Superior al Magistraturii. Eu cred că atunci când soliciți revocarea trebuie sa parcurgi niște pași, sa consulți niste specialiști și să iei apoi măsura revocării. Cererea de revocare a fost bazată pe niște rapoarte ale IJ, după apariția unor înregistrări făcute între procurori, e inadmisibil, există grupuri, există indivizi care aveau altă gândire decât conducerea de-atunci. Eu trebuie să comunic mai bine cu colegii, să facem echipă, iar elementele care nu sunt oneste nu au ce căuta.”
S-a ajuns la achitări din cauza dezincriminării și a deciziilor CCR și toate au fost puse în cârcă DNA. Prin această manipulare s-a ajuns la scăderea încrederii în Direcției.
La întrebarea legată de ce remedii ar putea avea față de un eventual abuz sau exces al procurorului general sau al CSM, în acordarea sau neacordarea unui aviz pentru punerea în mișcare a urmăririi penale sau trimiterea în judecată, Bologa a precizat că nu este de acord cu nicio formă de astfel de imunitate. ”Am observat că cereri similare trimise în Parlament au fost respinse.” a completat magistratul
Prima audiată în plenul CSM a fost Gabriela Scutea, propusă pentru preluarea șefiei Parchetului General.
Context. Cei trei procurori propuşi pentru numirea la şefia Parchetului General, DNA şi DIICOT sunt audiaţi astăzi de Secţia pentru specialitate a Consiliului Superior al Magistraturii. Conform procedurii, CSM va acorda un aviz consultativ.
Este vorba despre Gabrielei Scutea – pentru funcţia de procuror general al Parchetului de pe lângă Înalta Curte de Casaţie şi Justiţie, Crin Nicu Bologa – pentru funcţia de procuror-şef al Direcţiei Naţionale Anticorupţie şi Giorgiana Elena Hosu – pentru funcţia de procuror-şef al Direcţiei de Investigare a Infracţiunilor de Criminalitate Organizată şi Terorism, potrivit Agerpres.
Cu o zi înainte de audieri, Europa Liberă a publicat o anchetă despre legăturile mamei Giorgianei Hosu cu o firmă offshore care face afaceri din asigurări.
Foto: Gabriela Scutea, Georgiana Hosu, Crin Bologa (Colaj G4Media.ro)
11.2.2020 la ora 9:18 am
Poate dezvoltați puțin subiectul Doamnei Hossu. Daca era vorba de un baron PSD sigur erau 10 paragrafe de descrieri de asocieri circumstanțiale in vedere traficului de influență etc. Dragnea a luat 3 ani jumate cu executare pentru mult mai puțin iar implicarea lui e doar circumstanțială. Nu ii iau apărarea dar toți ar trebui tratați la fel
11.2.2020 la ora 12:11 pm
Saracu’ Dracnea…….. Ce ghinion pe capul lui! La multi, multi ani!
11.2.2020 la ora 9:57 am
Poate va parchează cineva și pe voi in Schongau … in fata unei agenții de plasarea forței de muncă …
11.2.2020 la ora 10:12 am
D- na Hosu are o moralitate îndoielnică, având în vedere afacerile soțului, mamei de 80 de ani
11.2.2020 la ora 10:24 am
Georgiana Hossu si familia Burduja: tatăl, vicele lui Răzvan Temisan in perioada marilor tunuri Bancorex, acum la pensie in Provence , că orice pensionar bugetar român :)))))))))))))))), ginerele, aproape de o varsta cu socrul, fost sef Omniasig din aceeasi perioada, fiul, secretar de stat în MF si ajuns ca un uragan direct seful PNL S1, fiică, în combinație cu familia viitoarei șefe din justitie(cu mama, soțul și fiul vitreg).
Pesedimea furacioasa pare deja varianta soft :(((((((((((((((((((
IOHANIS, PNL, PREDOIU- Propuneți persoane ONESTE; Nu ”doctori copyy paste” sau cu legături obscure.
Condidați- Renunțati dacă aveți ”coronavirus”. Veti fi supuși dezvăluirilor ulterioare și, atunci, va trebui să demisionați sau să demonstrati că aveți tupeul corupților nesințiți (unii au demonstrat deja).

References: CSM 
 CSM 
 CSM 
 CCR 
 CSM 
 CSM